Giganta cervo

eta|395x395ra|Rekonstruaĵo de Megaloceros giganteus
La giganta cervo (Megaloceros giganteus) estas formortinta specio de cervedoj, kiu aperis dum la plejstoceno ĉirkaŭ antaŭ 400.000 jaroj en Eŭrazio kaj malaperis dum fino de la lasta glaciepoko (Würm-epoko), ĉirkaŭ antaŭ 8.000 jaroj.

Angle oni nomas ĝin „irlanda alko” (Irish elk), ĉar ties ostoj elgrundiĝis ĉefe el irlandaj marĉoj (spite al tio, ĝi vivis en la tuta Eŭropo). Ĝi havis gigantan platkornaron (kun larĝo de maks. 4 m), kun postkola alto de 2 m, la korpomaso de la besto estis ĉirkaŭ 1400 kg. Ĝi verŝajne vivis sur senkaŝaj herbejoj kaj ĝi evitis la arbarojn pro sia grandega kornaro.

La preciza sistematiko okazis laŭ DNA-esploroj: ŝajnas, ke ĝi pli parencas ne al alko, sed al damao.

La formorto de la besto okazis plej verŝajne pro ĉasado de la prahomoj.

 Eksteraj ligiloj 

 Extinct Giant Deer Survived Ice Age, Study Says
 Extinct Giant Deer Traced to Modern Relative by DNA
 Megaloceros, Irish elk, Giant deer

Kategorio:Cervedoj
Kategorio:Formortintaj mamuloj